钦定古今图书集成/理学汇编/学行典/第025卷 > 皇极经世心易发微六 > 《事应迟速例》
## 钦定古今图书集成/理学汇编/学行典/第025卷 > 皇极经世心易发微六 > 《事应迟速例》

元会运世迟速之应，以先天之干支数定之。甲己子
午九干，乙庚丑未八巽，丙辛寅申七离，丁壬卯酉六
坎，戊癸辰戌五艮坤。巳亥运行四兑。又日，申酉亦是
四兑，寅卯是三震，巳午为二离，亥子为一坎，丑未作
五艮坤。假如元是二千属火，火旺巳午，应在巳午年
会。九百属干金，金旺申酉，应在七八月运七十，亦是
火。丙辛寅申七应在丙申丙寅日，世是六应。丁酉丁
卯时，看生数宜求旺日，看死数照甲。凡子午九起，顺
知来，逆知往，迟速之机决矣。又如问卜人说：卯时元
策得三八，本年应之。说酉时会策四九，本月应之。子
时运策一六，本日应之。午时世策二七，即时应之。要
别生旺休囚之机，及策中所藏神杀，性刚性柔，方极
验也。